નવસારીમાં દશેરા ટેકરી વિસ્તારમાં વર્ષોથી પીવાનું પાણી ઓછા દબાણથી મળતું હોવાની બૂમરાણ સમયાંતરે ઉઠતી રહી છે. તાજેતરમાં જ નવસારી પાલિકા દ્વારા પાણી પુરું પાડવાની વ્યવસ્થા કરી હતી પરંતુ હજી પણ સ્થિતિ જૈસે થે જ રહી છે. આજે પુન: કેટલાક લોકો ં ભેગા થઈ ગયા હતા અને પાલિકા કોર્પોરેટરને પાણી નહીં પહોંચતુ હોવાની રજૂઆત કરી હતી. પાલિકા સભ્ય પ્રમોદભાઈ રાઠોડે રજૂઆત સાંભળી હતી. લોકોએ ઘરમાં મુકેલી મોટર અંગે બળાપો ઠાલવ્યો હતો અને પાલિકા દ્વારા આવા મોટરથી પાણી ખેંચનારા લોકો સામે કાર્યવાહી કરવા માગ કરી હતી.